CELEX: 62011CN0653
Language: et
Date: 2011-12-19 00:00:00
Title: Kohtuasi C-653/11: Eelotsusetaotlus, mille on esitanud Upper Tribunal (Tax and Chancery Chamber) (Ühendkuningriik) 19. detsembril 2011 — Her Majesty’s Commissioners of Revenue and Customs versus Paul Newey, kes tegutseb ärinime Ocean Finance all

3.3.2012   
            
            
               ET
            
            
               Euroopa Liidu Teataja
            
            
               C 65/6
            
         Eelotsusetaotlus, mille on esitanud Upper Tribunal (Tax and Chancery Chamber) (Ühendkuningriik) 19. detsembril 2011 — Her Majesty’s Commissioners of Revenue and Customs versus Paul Newey, kes tegutseb ärinime Ocean Finance all
   (Kohtuasi C-653/11)
   2012/C 65/13
   Kohtumenetluse keel: inglise
   
      Eelotsusetaotluse esitanud kohus
   
   Upper Tribunal (Tax and Chancery Chamber)
   
      Põhikohtuasja pooled
   
   
      Apellatsioonkaebuse esitaja: Her Majesty’s Commissioners of Revenue and Customs
   
      Vastustaja: Paul Newey, kes tegutseb ärinime Ocean Finance all
   
      Eelotsuse küsimused
   
   
               1.
            
            
               Millist tähtsust peaks siseriiklik kohus sellistel asjaoludel nagu käesolevas kohtuasjas omistama lepingutele, lahendades küsimust, kes oli teenuseid osutanud isik käibemaksustamise seisukohalt? Eelkõige, kas lepingujärgne positsioon on käibemaksukohustuse kindlaksmääramisel otsustav?
            
         
               2.
            
            
               Kui lepingujärgne positsioon ei ole otsustava tähtsusega, siis millises olukorras peaks siseriiklik kohus niisugustel asjaoludel nagu käesolevas kohtuasjas lähtuma lepingujärgsest positsioonist?
            
         
               3.
            
            
               Kuivõrd omab sellistel asjaoludel nagu käesolevas kohtuasjas tähtsust eelkõige see,
               
                           a)
                        
                        
                           kas lepingu alusel teenust osutav isik on teise isiku täieliku kontrolli all?
                        
                     
                           b)
                        
                        
                           kas ärialased teadmised, ärisuhe ja kogemus jäävad teisele isikule kui sellele isikule, kes lepingu sõlmib?
                        
                     
                           c)
                        
                        
                           kas kõiki või enamikku teenuse osutamisel otsustavaid toiminguid teostab teine isik kui see isik, kes lepingu sõlmib?
                        
                     
                           d)
                        
                        
                           kas teenuste osutamisest tingitud rahalist ja mainega seotud kahju puudutav äririsk jääb kellelegi teisele kui sellele, kes lepingu sõlmib?
                        
                     
                           e)
                        
                        
                           kas lepingu järgi teenuseid osutav isik sõlmib teenuste osutamiseks vajalike otsustavate toimingute teostamiseks alltöövõtulepingu isikuga, kelle kontrolli all see esimesena kirjeldatud isik on ja sellises alltöövõtu kokkuleppes puuduvad teatud kaubanduslikud tunnused?
                        
                     
         
               4.
            
            
               Kas sellistel asjaoludel nagu käesolevas kohtuasjas peaks siseriiklik kohus lähtuma lepingupõhisest analüüsist?
            
         
               5.
            
            
               Kui vastus 4. küsimusele on eitav, siis kas niisugustest kokkulepetest, nagu on tegemist käesolevas asjas, tulenevad maksualased tagajärjed on maksusoodustus, mille andmine on vastuolus kuuenda direktiivi (1) eesmärgiga kohtuotsuse C-255/02: Halifax Plc jt vs. Commissioners of Customs and Excise punktide 74-86 tähenduses?
            
         
               6.
            
            
               Kui vastus 5. küsimusele on jaatav, siis kuidas tuleks niisuguseid kokkuleppeid, nagu on tegemist käesolevas asjas, ümber kvalifitseerida?
            
         
      (1)  Nõukogu 17. mai 1977. aasta direktiiv 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23).